
Referat fra møde i Mosbjerg - Tolne Landsbyråd
onsdag den 1. februar 2023 kl. 19.00 
i Vendsyssel Friskole

Dagsorden
1. Godkendelse af referat fra 23. november 2022
2. Godkendelse af dagsorden
3. Meddelelser fra formand og næstformand
4. Sager til orientering
· Vendsyssel Friskole
· Et aktivt nærområde 
· Naturpark Tolne
· Julefesten 2022
5. Meddelelser fra udvalg og rådsmedlemmer
6. Regnskab
7. Mødekalender
8. Eventuelt


Til stede
Kirsten Walther		Formand
Jette Jensen		Tolne Borgerforening
Karen Pedersen		Brugsen
Erik Høgh-Sørensen		Sekretær
Kurt J. Thomsen		Lokal Arkiv+ SUC
Allan Nielsen 		Spejderne
Bitten Pedersen		Næstformand
Knud Mølgård		Tolne Borgerforening
Annette Jensen		Byrådsmedlem + SUC
Karen M. Lynge		Rytterlauet
Frank Søttrup Pedersen	Løsgænger

Afbud
Inger Barkholt Thomsen	Menighedsrådet 
Lise G. 			Støtteforeningen
Henning Pedersen		TMI
Helle Olsen		Kassere


Ad 1. Godkendelse af referat fra 23. november 2022
Referatet blev godkendt efter forudgående ændring af punkt 6 om regnskab, som herefter lyder således: ”Der er aflagt regnskab pr. 30.6 2022, men foreningen har pt. ikke overblik over økonomien, og formanden bebudede at ville tage kontakt til kassereren.”

Ad 2. Godkendelse af dagsorden
Dagsorden godkendt.

Ad 3. Meddelelser fra formand og næstformand
Formanden (KW) orienterede om besvær med kontakt til Egnsbank Nord, hvilket har givet problemer med adgang i et halvt år. Det blev drøftet at skifte bank, da Egnsbank Nord end ikke ringer tilbage, når man ringer til dem.
Generalforsamling i LAG Vendsyssel var en positiv oplevelse. Der var stort fremmøde fra Hjørring kommune og der blev valgt 2 til bestyrelsen fra Hjørring kommune, hvoraf den ene blev suppleant (deltager også i møderne). Det giver unægtelig en mere ligelig fordeling, de 3 kommuner imellem. 
Henvendelse fra Aktivt Frikvarter, de er ved at samle sponsorer til en multibane v. skolen. Vi blev enige om et hovedsponsorat på 12.500 kr., nu vi har givet tilsagn til Naturpark Tolne om 10.000 kr. til et udsigtstårn.

Ad 4. Sager til orientering

· Vendsyssel Friskole
Desværre ingen repræsentant for skole og støtteforening.

· Et aktivt Nærområde
Det går sin stille gang. Husk at melde bestyrelses ændringer ind til Knud, når der har været generalforsamling i foreningen.

· Naturpark Tolne
Planlægningen fortsætter, og det er ventes, at Bruuns mindesten placeres ved Skovpavillonen.

· Julefesten 2022
Det var en rigtig god dag og vi har kun hørt positive tilbagemeldinger. Karen M. og Kirsten holder et evalueringsmøde med skoleleder Mette Nielsen. 

· Foreningernes fælles kalender
Det blev kort drøftet, om vi kan blive bedre til at benytte foreningens fælles kalender (se referat fra mødet 23. november 2022). Nogle udtrykte fortsat bekymring over, at de ved en fejl kan komme til at slette andres begivenheder.



Ad 5. Meddelelser fra udvalg og rådsmedlemmer

Karen	Berettede om, at der nu var kommet en løsning på sagen om det kommunale servicegebyr, som gjorde det vanskeligt for bostedet Mosbjerghus at handle i Brugsen (se referatet fra 1. februar-mødet). Kommunen har undskyldt.
	Brugsen holder generalforsamling 17.4. GF afholdes på Vendsyssel Friskole, sandsynligvis startende med Spis sammen.
	Ydermere generalforsamling i Tolne Mosbjerg Idrætsforening 6.2 kl. 19.30 i klubhuset.
	Salsa på friskolen hver onsdag kl. 19.00 – der er plads til flere på holdet.
	Gennemsnitsalderen på vollyholdet er blevet yngre, så dejligt.

Knud	Oplyste om planerne for Irsk Aften på Tolne Efterskole 16.2 samt Borgerforeningens generalforsamling 27.2 til afholdelse på Tolne Efterskole.
	
Kurt	Oplyste at Arkivet holder generalforsamling 6.3 kl. 19.30 på Vendsyssel friskole. Der kommer én og fortæller om arbejdet med metaldetektor og oplevelser med denne.
	Der bliver færre og færre til sang. Opslag på skærmen med billeder kan måske hjælpe.  

Annette	Berettede om de velbesøgte møder i Sindal om fremtiden for byen i betragtning af butikslukninger mv. Kurt er repræsentant i Sindal Udviklingscenter. På et møde havde 150 borgere drøftet, ”hvorfor bor jeg i Sindal”, og svarene var overvejende naturen og foreningslivet. Der er nu syv arbejdsgrupper med under-emner såsom naturen, tilflytningsinitiativer, trafik og hvad der skal ske med det gamle Vendelbocenter.
	Kurt er vores repræsentant. 
	Tjek om vi kan få ideer til arrangementer ved at kigge på deres hjemmeside. Det gør ikke noget hvis vi låner.

Karen M.	Rytterlauget var meget glade for alle de ekvipager der mødte op til julefesten.
	Borgerforeningen i Mosbjerg har generalforsamling friskolen d. 30/3 kl. 19.30, de er ude med kontingent nu.
	Der kan bestilles juletræer i jern til 800 kr. pr. stk.
	Forespørger om Velkomstpakkerne skal uddeles af borgerforeningen. Der var enighed om at det hører under Landsbyrådet. 
	Affaldsindsamling i uge 12, nærmere info senere. Frank oplyser at han har tang og pose med på sine ture rundt i området. 

Allan	Medlemstallet hos spejderne holder og der er årsmøde d. 9/2 i spejerhuset.

Ad 6.  Regnskab
Det blev bl.a. drøftet at skifte bank pga. det manglende overblik over foreningens økonomi og den dårlige service for den nuværende.

Ad 7. Næste møde er 22.3 2023
Derefter 19.4, 24.5 (årsmøde), 21.6.

Ad 8. Evt.
Ikke noget til eventuelt
	
Referenter

Erik Høgh-Sørensen og Kirsten Walther 

